

**Translated Script – Tiwi**

**How to make payments using BPAY, transfer funds and direct debit – Animated Video**

**Ngirramini ngini ngapakirimi payments ngini BPAY, transfer funds amintiya direct debit**

Kangi enhanced Income Management, nginja nuwuni apps kangi online account ngini BPAY, transfer funds, amintiya set up nimi direct debits.

Api ngini waya nginja awunganji yimpangini kunawuni kangi nginjila account.

Yini karluwu yimpangini kunawuni, awarra payments waya karluwu yinipangiji.

Awuta TCU SmartCard elM app arrami online account yirraparri api kiyijanarra nyoni.

Kangi nginanki ngirramini (example), ngawa nuwunga nanki SmartCard elM app.

**Ngirramini ngini transfer funds amintiya ngikirimi payments ngini nuwuni BPAY**

Api nginja log kangi awarra SmartCard elM app kapi nginjila mobile phone, kiyi select awarra ‘Transfer amintiya BPAY’ yimanka (icon).

Nuwunga awarra ‘Transfer’ option karri transfer kunawuni kapi nyoni enhanced Income Management accounts.

Nginja awunganji nuwunga BSB amintiya account ngirramini (details) kapi awuta nginja nimpirtimarti payi.

Awunganji ‘Internal’ option ngini transfer kapi awuta nuwuyati BSB number nanji nginja.

Api ngini nuwuni nyoni BSB number awunganji ‘External’.

Nginja nimpakirimi anguwunta yintanga, account number amintiya anguwunarri nimpirtimarti payi awuta.

Ngini arrana amintiya nimpakuluwunyi ngirramini (details) pakinya ngini pupuni. Pili karri nginja nimpakirayi kunawuni kapi jajuruwi arrukutununuwi, nginja karluwu nuwunga awarra.

Nginja nimpamangi anguwuta arrukutununuwi account ngirramini (details) amintiya wayarri use nimi tuwanga.

Api karri nginja nimpaparri, click ‘Enter’ amintiya nginjila payment awuriyi kapi awuta ngini nginja nimpalamiya anguwunta ngirramini (details).

Ngini awuriyi kunawuni kapi awarra account ngini karluwu enhanced Income Management account, nginja wiyi nimarra nimi kangi nginanki 1800 252 604.

Nginanki BPAY option nginja wutakirayi ami ngini BPAY transactions.

Nginja nimpakirimi awarra biller code amintiya reference number, amintiya anguwunarri nimpirtimarti payi.

Nginja select ngini ninganarra nimpirtimarti aningani, yintayi arrami select ‘Recurring’ yini yimpaja payment jikirimi nangunji, nangunji narra, nyoni japarra (month).

Ngini payment jikirimi yintayi, nimpalamiya awarra date karri nginja jirtimarti kunawuni kangija.

Ngini payment waya recurring, nginja nimpakirimi start amintiya end date karri kunawuni nuwunga arrami yingapini nginja nintimarti payi.

Karri nimpaparri, click ‘Enter’.

Ngini payment ngapakirimi aningani, nginja awunganji nuwunga message ngini payment waya pupuni.

Ngini jinipangiji nginjila payment yintayi, nginja karluwu nuwunga message karri payment pirikirimi.

**Ngirramini ngini set up direct debit**

Nimarra kapi awuta bank arrami business ngini jirtimarti payi amintiya tangayi nginjila enhanced Income Management account number amintiya BSB.

Nginja awunganji nginjila enhanced Income Management account amintiya BSB:

* kangi nyirra tukatanga SmartCard
* kangi nginjila account statement
* kangi awarra mobile app arrami online account karri log in, arrami
* nimarra nimpami kapi 1800 252 604.

Ngini nuwuni TCU SmartCard, nimarra kangi 1800 828 232.

Ngini nimpirtimarti existing direct debit kangi nginjila enhanced Income Management account, nimarra kapi awuta bank arrami business ngini nginja payi nimpami ngini update nginjila direct debit ngirramini (details) pili awarra wuta update anguwunta records.

Api karri anguwunta records waya updated, awarra direct debit awunuwuriyi kanga nginjila enhanced Income Management account.

**Ngini nimpirtimarti wuntawani nginja arrami nyoni ngirramini (information):**

* Nuwuriyi kapi servicesaustralia.gov.au/smartcard
* Nimarra nimpami kangi 1800 252 604 (nginja nanginta nimi interpreter ngini nimpirtimarti nantinga), arrami
* Nuwuriyi kapi service centre.

**Ngini nuwuni TCU SmartCard:**

* Nuwuriyi kapi tcu.com.au/smartcard
* Nimarra kapi TCU kangi 1800 828 232, arrami
* Nuwuriyi kapi TCU branch.